**Návrh zmluvy o dielo**

na kompletnú dodávku a montáž predmetu zmluvy k zákazke **„Modernizácia a automatizácia výrobnej linky - Bio komodity “** uzatvorenej v zmysle § 536 a nasledovné Zákona č. 513/1991 Zb. Obchodného zákonníka v znení neskorších zmien a doplnkov

--------------------------------------------------------------------------------------------------------------------------------------

**ZMLUVNÉ STRANY**

* 1. **Objednávateľ: ECO- Farm Nitra, s.r.o.**

Sídlo objednávateľa: Dlhá 578/98A, 949 07 Nitra

Štatutárny orgán: Andrej Maťo, Klaus Engemann

IČO: 36522210

DIČ: 2020147503

IČ DPH: SK2020147503

Bankové spojenie:

IBAN:

Kontaktná osoba: Andrej Maťo

Tel.: +421 911 566 568

e-mail: [office@ecofarm.sk](mailto:office@ecofarm.sk)

Zapísaný: Obchodný register Okresného súdu Nitra, oddiel: Sro, vložka č. 10443/N

*(ďalej aj ako* ***„Objednávateľ“****)*

**1.2. Zhotoviteľ:**

Sídlo zhotoviteľa:

Štatutárny orgán:

IČO:

DIČ:

IČ DPH:

Bankové spojenie:

IBAN:

Kontaktná osoba:

Tel.:

e-mail:

Zapísaný:

*(ďalej aj ako* ***„Zhotoviteľ“****)*

**Preambula**

Zmluvné strany uzatvárajú túto Zmluvu o dielo v súlade s výsledkom obstarávania na predmet zákazky **„Modernizácia a automatizácia výrobnej linky - Bio komodity“.**

Objednávateľ a zhotoviteľ vzájomne prehlasujú, že sa presvedčili o identite druhej strany a že označenie zmluvných strán uvedené v záhlaví tejto Zmluvy o dielo zodpovedá aktuálnemu stavu zapísanému v príslušnom registri.

Zmluvné strany sa dohodli podľa §536 a nasl. zákona č. 513/1991 Zb. Obchodný zákonník v znení neskorších predpisov na uzavretí tejto Zmluvy o dielo za nižšie uvedených podmienok:

**Čl. 1.**

**VÝCHODISKOVÉ PODKLADY A ÚDAJE**

1. Podkladom pre uzatvorenie tejto zmluvy je víťazná ponuka zhotoviteľa zo dňa ..................... spracovaná v súlade s výzvou na predkladanie ponúk v rámci procesu obstarávania.
2. Východiskové údaje:
   1. Názov zákazky: **„Modernizácia a automatizácia výrobnej linky - Bio komodity“**
   2. Predmet zmluvy:Predmetom zmluvy je Modernizácia a automatizácia výrobnej linky - Bio komodity s určenými technickými parametrami podľa prílohy tejto Zmluvy, dodanie nasledujúcich technológií:

č.1. Redlerový dopravník od koša č.D-1, D-2

č.2. Redlerový dopravník od koša č.D-3, D-4

č.3. Redlerový dopravník - prepojenie skladov D-Exp.2

č.4. Redlerový dopravník na vyskladnenie č. DD-1, DD-2

č.5. Redlerový dopravník na doskladnenie č. DH-3

č.6. Korčekový elevátor - V-5

č.7. Korčekový elevátor - Silá 17m č. V-2

č.8. Korčekový elevátor - Silá 17m č. V-3, V-4

č.9. Korčekový elevátor - Čistička 21m č. V - 6

č.10. PLC riadenie

č.11. Čistička 60t/h + predčistenie

č.12. Pneumatický stôl - Gravity Table

č.13. Automatizácia výrobných síl

* 1. Miesto: ECO- Farm Nitra, s.r.o., Dlhá 578/98A, Nitra 949 07
  2. Investor: ECO- Farm Nitra, s.r.o., Dlhá 578/98A, Nitra 949 01, IČO: 36 522 210

**Čl. 2.**

**VYHLÁSENIA ZMLUVNÝCH STRÁN**

1. Zhotoviteľ vyhlasuje a potvrdzuje, že je právnickou osobou vykonávajúcou podnikateľskú činnosť v súlade s právnym poriadkom Slovenskej republiky a spĺňa všetky podmienky a požiadavky stanovené v tejto Zmluve o dielo
2. Zhotoviteľ vyhlasuje, že je spôsobilý uzatvoriť túto Zmluvu o dielo a riadne plniť záväzky z nej vyplývajúce a že sa oboznámil s podkladmi tvoriacimi zadávaciu dokumentáciu Diela, ktoré ustanovujú požiadavky na predmet plnenia Diela.
3. Zhotoviteľ vyhlasuje, že má na realizáciu a dodanie Diela k dispozícii nevyhnutné kapacity a technické schopnosti, ako je dohodnuté v tejto Zmluve o dielo.
4. Zhotoviteľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu Diela.
5. Zhotoviteľ vyhlasuje a zaväzuje sa, že v čase uzatvorenia Zmluvy má on aj jeho prípadní subdodávatelia splnené povinnosti, ktoré mu vyplývajú v zmysle Zákona o registri partnerov verejného sektora a počas trvania tejto Zmluvy o dielo bude zapísaný v tomto registri a bude/budú riadne plniť všetky povinnosti vyplývajúce pre neho/nich zo Zákona o registri partnerov verejného sektora.
6. Objednávateľ týmto vyhlasuje, že spĺňa všetky podmienky a požiadavky stanovené v tejto Zmluve o dielo, je oprávnený a spôsobilý uzatvoriť túto Zmluvu o dielo a riadne plniť záväzky nej obsiahnuté.

**Čl. 3.**

**PREDMET ZMLUVY**

1. Zhotoviteľ sa zaväzuje vykonať za podmienok stanovených v tejto zmluve všetky práce spojené s montážou a dodávkou pre uskutočnenie diela:

**„Modernizácia a automatizácia výrobnej linky - Bio komodity“**

v zmysle a rozsahu technickej špecifikácie, a za podmienok dohodnutých v tejto zmluve. Bližšia charakteristika predmetu zákazky je špecifikovaná vo výzve na predkladanie ponúk. Technická špecifikácia tvorí prílohu tejto zmluvy, ktorá je neoddeliteľnou súčasťou tejto zmluvy.

1. Objednávateľ sa zaväzuje za podmienok tejto zmluvy dielo prevziať a zaplatiť cenu za vykonanie diela tak ako je to uvedené v čl. 6 tejto zmluvy.
2. Dielo zhotovené podľa čl. 3 bodu 1. musí v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v tejto Zmluve o dielo.

**Čl. 4.**

**MIESTO A TERMÍN VYKONANIA DIELA**

1. Termín plnenia predmetu zmluvy o dielo (ďalej ZoD), t.j. zhotovenia diela podľa čl. 3 v rozsahu bodu 1. je:
2. **Termín vykonania diela:** najneskôr **do 13.06.2025**
3. **Miesto vykonania diela:** Dlhá 578/98A, Nitra 949 07
4. Ak zhotoviteľ pripraví dielo alebo jeho dohodnutú časť na odovzdanie a montáž pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
5. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.
6. Objednávateľ sa zaväzuje dokončené dielo prevziať a zaplatiť za jeho zhotovenie dohodnutú cenu.

**Čl. 5.**

**CENA**

1. Cena za zhotovenie predmetu zmluvy v rozsahu čl. 3. tejto zmluvy je stanovená dohodou zmluvných strán v zmysle § 3 Zákona č. 18/1996 Z. z. o cenách v znení neskorších zmien a doplnkov a je doložená kalkuláciou – cenovou ponukou, ktorá tvorí prílohu č. 1 k tejto zmluve.
2. Celková cena za zhotovenie **predmetu zmluvy** podľa čl. 3. predstavuje:

**Cena bez DPH:** ............................................. EUR,

slovom: ............................................. EUR

**DPH:** ............................................. EUR,

slovom: ............................................. EUR

**Cena s DPH:** ............................................. EUR**,**

slovom: ............................................. EUR

1. Celková cena je pevná a nemenná počas celej doby trvania ZoD a zahŕňa aj prípadné práce naviac.
2. Financovanie diela sa bude realizovať na základe potvrdených **pracovných výkazov** vypracovaných pre každý jednu skupinu technológií zvlášť, **kontrolných denníkov a fotodokumentácie**. Rovnako je pri fakturácii potrebné priložiť prípadné **„Správy o plnení“**, ktorými sa Zhotoviteľ zaväzuje, podľa tejto Zmluvy o dielo, že bude bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť plnenie predmetu Zmluvy,

**Čl. 6.**

**PLATOBNÉ PODMIENKY**

1. Objednávateľ uhradí dohodnutú cenu diela **etapovo podľa definovaných skupín technológií na základe faktúr**, ktoré musí zhotoviteľ preukázateľne doručiť verejnému obstarávateľovi, v platnej mene Slovenskej republiky, **bezhotovostným platobným stykom**.

Stanovené skupiny technológií sú nasledovné:

**Skupina A:** Technológie č.1 až č.5 -> Dopravníky

**Skupina B:** Technológie č.6 až č.9 -> Elevátory

**Skupina C:** Technológie č.10 -> PLC riadenie

**Skupina D:** Technológie č.11 a č.12 -> Výrobné linky

**Skupina E:** Technológie č.13 -> Automatizácia výrobných síl

1. Zhotoviteľ je oprávnený vyfakturovať verejnému obstarávateľovi cenu za jednotlivé etapy zhotovenia diela nasledovne:

* **ETAPA 1.** Po nadobudnutí účinnosti tejto zmluvy objednávateľ uhradí zhotoviteľovi **zálohu na realizáciu a obstaranie technológií vo výške 30% z celkovej ceny diela s DPH**, t.j. v čiastke ................................. € s DPH, (slovom: ................................. EUR), do 15 dní od vystavenia zálohovej faktúry.

Po prijatí zálohovej platby vyhotoví zhotoviteľ faktúru k prijatej platbe do 15 dní od vzniku daňovej povinnosti, pričom daňová povinnosť vzniká dňom prijatia platby. Termíny plnenia sú pre zhotoviteľa záväzné, ak objednávateľ uhradí zálohovú platbu do 15 dní. V opačnom prípade bude termín plnenia zmluvy predĺžený o dni omeškania úhrady zálohovej platby.

* + **ETAPA 2.** Zhotoviteľ je oprávnený fakturovať verejnému obstarávateľovi **35% z** ceny technológií, ktoré boli dodané objednávateľovi na miesto výkonu diela. Zhotoviteľ nemôže fakturovať technológie samostatne, len po určených skupinách technológií definovaných v čl. 6. bod 1. za nasledovných podmienok
* Zhotoviteľ vypracuje fotodokumentáciu o dodaní technológií na miesto výkonu
* Zhotoviteľ vypracuje súpis dodaných technológií, s plánom implementačných prác
* Objednávateľ svojím podpisom potvrdí skutočnosť, že technológie boli dodané.
* Zhotoviteľ má povinnosť **začať implementačné práce do 10 dní** od uhradenia platby.
  + **ETAPA 3. - Zvyšná časť 35% dohodnutej ceny** za zhotovenie diela v sume ................................. € s DPH, (slovom: ................................. EUR bude zaplatená po odovzdaní diela Objednávateľovi.
* Podkladom pre úhradu zvyšnej dohodnutej ceny bude faktúra vystavená Zhotoviteľom po protokolárnom odovzdaní a prevzatí **celého** diela.
* Súčasťou faktúry bude **Akceptačný protokol** podpísaný obomaZmluvnými stranami**, kontrolný denník a fotodokumentácia**

1. Objednávateľ uhradí cenu za zhotovenie diela na základe faktúr Zhotoviteľa tohto článku ZoD, s tým že lehota splatnosti faktúry je 15 dní od jej doručenia objednávateľovi.
2. Jednotlivé faktúry budú obsahovať všetky náležitosti v zmysle platných právnych predpisov.
3. V prípade, že faktúra nebude obsahovať všetky náležitosti v zmysle platných právnych predpisov, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Čl. 7.**

**ODOVZDANIE A PREVZATIE DIELA**

1. Výsledkom odovzdania Diela alebo jeho časti je podpísanie akceptačného protokolu Zmluvnými stranami (ďalej len **„Akceptačný protokol“**). Pred podpisom bude Akceptačný protokol písomne schvaľovaný Oprávnenou osobou na strane Objednávateľa, ktorý musí obsahovať spôsob a čas odstránenia pri vád zistených pri odovzdaní diela.
2. Zmluvné strany sa zaväzujú podpísať schválený **Akceptačný protokol v 4 (štyroch) rovnopisoch**, z ktorých 2 (dva) rovnopisy obdrží Objednávateľ a 2 (dva) rovnopisy obdrží Zhotoviteľ. Akceptačný protokol musí obsahovať dátum odovzdania a prevzatia časti Diela, identifikáciu odovzdávajúceho a preberajúceho, špecifikáciu odovzdávanej a preberanej časti Diela.
3. Ak sa Zmluvné strany nedohodnú inak, Zhotoviteľ je povinný odovzdať Objednávateľovi dohodnutú dokumentáciu k Dielu alebo jeho časti v elektronickom formáte na vhodnom, dohodnutom nosiči dát alebo formou uloženia na dohodnuté zašifrované úložisko vo vlastníctve Objednávateľa formou vzdialeného prístupu.

**Čl. 8.**

**ZÁRUČNÁ DOBA - ZODPOVEDNOSŤ ZA ŠKODU NÁHRADA ŠKODY**

1. Zhotoviteľ zodpovedá za to, že predmet zmluvy je ku dňu podpisu **Záverečného akceptačného protokolu** bez vád a zhotovený podľa podmienok tejto zmluvy o dielo, všetkých jej príloh a že počas záručnej doby bude mať vlastnosti dohodnuté v tejto zmluve.
2. Zhotoviteľ poskytuje na Dielo a jeho jednotlivé časti záruku počas trvania záručnej doby od riadneho odovzdania a prevzatia príslušnej časti Diela až do uplynutia **12 mesiacov**. Počas záručnej doby Zhotoviteľ zodpovedá za funkcionality a funkčnosť Diela, ktorá musí byť v súlade so Zmluvou o dielo.
3. Obe Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
4. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy o dielo. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
5. Zhotoviteľ zodpovedá za vady, ktoré predmet zmluvy má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
6. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.
7. Zhotoviteľ zaručuje, že k Dielu alebo jeho časti neexistujú v čase pred a po jeho odovzdaní akékoľvek právne nároky vyplývajúce zo zmlúv s tretími stranami a že Dielo nie je predmetom vecného bremena, právneho sporu alebo iného obdobného právneho vzťahu, ktorý by prípadne obmedzil Objednávateľa v užívaní Diela.
8. Objednávateľ je povinný oznámiť Zhotoviteľovi vady podľa tohto článku kedykoľvek do uplynutia záručnej doby, a to bez zbytočného odkladu po tom, kedy sa Objednávateľ o nich dozvedel.
9. Objednávateľ je oprávnený požadovať od Zhotoviteľa bezplatné a bezodkladné odstránenie vady Diela alebo jeho časti, na ktorú sa vzťahuje záruka podľa tejto Zmluvy o dielo.
10. Odstránením vady sa rozumie trvalé vyriešenie vady alebo poskytnutie náhradného riešenia, do uplynutia lehoty **30 pracovných dní**. Objednávateľ je povinný nahlásiť vady prostredníctvom Oprávnených osôb pokiaľ to bude Zmluvnými stranami dohodnuté, alebo písomne zodpovednej osobe za stranu Objednávateľa.
11. Objednávateľ je povinný pri identifikácii vady bezodkladne informovať zodpovednú osobu Zhotoviteľa.
12. Zhotoviteľ je povinný bez zbytočného odkladu potvrdiť prijatie nahlásenej vady Objednávateľovi emailom Oprávnenej osobe, a reklamovanú vadu bezplatne **v stanovenej lehote 30 pracovných dní** v súlade s týmto článkom Zmluvy o dielo na svoje náklady odstrániť.
13. Zmluvné strany sa zaväzujú potvrdiť odstránenie vady v zápisnici o odstránení vady podpísanej oboma Zmluvnými stranami, v ktorej uvedú aj predmet vady, spôsob a čas jej odstránenia.

**Čl. 9.**

**PRÁVA A POVINNOSTI ZMLUVNÝCH STRÁN**

1. Objednávateľ sa zaväzuje:
   1. za predpokladu dodržania bezpečnostných a prípadných ďalších predpisov Objednávateľa zabezpečiť pre Zhotoviteľa poverenia Oprávnenej osoby nevyhnutné na plnenie tejto Zmluvy o dielo,
   2. zabezpečiť v nevyhnutnom rozsahu prítomnosť Oprávnenej osoby – v mieste plnenia predmetu Zmluvy o dielo v sídle Objednávateľa (prípadne na inom mieste dodania Diela alebo jeho časti, ak je tak dohodnuté v Zmluve o dielo) na splnenie záväzku Zhotoviteľa v zmysle tejto Zmluvy o dielo,
   3. zabezpečiť nevyhnutné relevantné prístupy na pracoviská pre Oprávnené osoby Zhotoviteľa vykonávajúce práce na Diele alebo jeho časti počas pracovných dní aj mimo pracovnej doby Objednávateľa, aj počas dní pracovného pokoja v súčinnosti s Objednávateľom,
   4. V prípade, ak pre poskytnutie súčinnosti Zhotoviteľom v zmysle tohto článku Zmluvy o dielo je nevyhnutná súčinnosť iného subjektu ako Objednávateľa, resp. jeho zamestnancov, a ak je táto skutočnosť Zhotoviteľovi známa, je Zhotoviteľ povinný stanoviť lehotu na poskytnutie súčinnosti s prihliadnutím na túto skutočnosť, pričom Objednávateľ sa v tejto súvislosti zaväzuje vykonať všetky úkony, ktoré je možné od neho spravodlivo požadovať, aby bola Zhotoviteľovi poskytnutá oprávnene požadovaná súčinnosť v zmysle tohto bodu Zmluvy o dielo, tak, aby Zhotoviteľ mohol plniť svoje záväzky riadne a včas,
   5. Objednávateľ je povinný informovať Zhotoviteľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy o dielo, v súvislosti s vykonaním Diela podľa tejto Zmluvy o dielo a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy o dielo, a to do bez zbytočného odkladu odkedy sa o nich Objednávateľ dozvedel,
2. Zhotoviteľ sa zaväzuje:
   1. zhotoviť Dielo riadne, včas, na svoje náklady a na svoje nebezpečenstvo, v súlade s požiadavkami Objednávateľa uvedenými v tejto Zmluve o Dielo,
   2. pri plnení povinností podľa tejto Zmluvy o dielo zabezpečiť bezproblémový neustály chod celej prevádzky Objednávateľa, napriek tomu, že bude súčasne vykonávať všetky potrebné práce spojené so zhotovením Diela,
   3. postupovať s odbornou starostlivosťou, čestne, svedomito, hospodárne s využitím dostupných odborných znalostí a skúseností v súlade s nemu známymi záujmami Objednávateľa,
   4. pri plnení povinností podľa tejto Zmluvy o dielo dodržiavať pokyny a podklady Objednávateľa, ktoré nie sú v rozpore s ustanoveniami tejto Zmluvy o Dielo,
   5. **neodkladne písomne informovať** Objednávateľa o každom prípadnom **omeškaní**, či iných skutočnostiach, ktoré by mohli ohroziť riadne a včasné zhotovenie Diela,
   6. niesť zodpovednosť za vzniknutú škodu, ktorú bolo možné vopred predvídať, spôsobenú Objednávateľovi porušením svojich povinností vyplývajúcich z tejto Zmluvy o dielo a/alebo právnych predpisov v zmysle tejto Zmluvy o Dielo,
   7. poskytnúť Oprávnenej osobe Objednávateľa alebo inej poverenej osobe Objednávateľa informáciu o stave plnenia Zmluvy o dielo alebo informáciu súvisiacu s plnením na základe žiadosti Objednávateľa (e-mailom), lehota na vybavenie takejto písomnej požiadavky je maximálne 5 kalendárnych dní,
   8. v rozsahu a za podmienok podľa tejto Zmluvy o dielo podávať Objednávateľovi **„Správy o plnení“** a zároveň sa zaväzuje, že pri plnení záväzkov podľa tejto Zmluvy o dielo bude bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť plnenie predmetu Zmluvy,
   9. zabezpečiť **vedenie pracovných výkazov, kontrolných denníkov a fotodokumentácie** a ich poskytnúť na požiadanie Objednávateľa, až do odovzdania a prevzatia Diela ako celku udržiavať jeho jednotlivé časti už nasadené do prevádzky v súlade s dodanou administrátorskou dokumentáciou, poskytovať Objednávateľovi nevyhnutnú súčinnosť za účelom používania nasadených častí Diela,
   10. poskytnúť Objednávateľovi plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy o dielo alebo jej predmetom,
3. Porušenie povinností podľa článku 9 Zmluvy o dielo sa považuje za nepodstatné porušenie Zmluvy o dielo. (Podstatné porušenie zmluvy v zmysle zákona č. 513/1991 (Obchodný zákonník)  
   § 345 ods. 2)

**Čl. 10.**

**ZMLUVNÉ POKUTY A ÚROKY**

1. Ak bude Zhotoviteľ z vlastného zavinenia v omeškaní s plnením povinnosti odovzdávať Objednávateľovi Dielo ako celok, Objednávateľ je oprávnený požadovať od Zhotoviteľa zmluvnú pokutu vo výške 0,1% z ceny Diela bez DPH, s ktorej dodaním je v omeškaní, za každý deň omeškania, **najviac však v rozsahu 10% zmluvnej ceny Diela bez DPH**.
2. V prípade omeškania Objednávateľa so splnením peňažného záväzku, má Zhotoviteľ právo v súlade s **§ 369a Obchodného zákonníka v znení zákona č. 9/2013 Z. z.** uplatniť si z nezaplatenej sumy úroky z omeškania v sadzbe podľa **Nariadenia vlády SR č. 21/2013 Z.z.**

**Čl.** **11.**

**VYŠŠIA MOC**

1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, pod.
2. Ak sa splnenie tejto zmluvy stane nemožným do troch mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

**Čl. 12.**

**OPRÁVNENÉ OSOBY**

1. Zhotoviteľ sa zaväzuje **do piatich (5) pracovných dní** od podpisu tejto Zmluvy o dielo vymenovať oprávnenú osobu, ktorá bude počas účinnosti tejto Zmluvy o dielo oprávnená konať za Zhotoviteľa v záležitostiach súvisiacich s plnením tejto Zmluvy o dielo, a v tej istej lehote písomne oznámiť Objednávateľovi jej meno a kontaktné údaje.
2. Objednávateľ sa zaväzuje **do piatich (5) pracovných dní** od podpisu tejto Zmluvy o dielo vymenovať oprávnenú osobu, ktorá bude počas účinnosti tejto Zmluvy o dielo oprávnená konať za Objednávateľa v záležitostiach súvisiacich s plnením tejto Zmluvy o dielo, a v tej istej lehote písomne oznámiť Objednávateľovi jej meno a kontaktné údaje.
3. Prostredníctvom určených oprávnených osôb Zmluvné strany:
   1. uskutočnia všetky organizačné záležitosti s ohľadom na všetky aktivity a činnosti súvisiace s plnením podľa tejto Zmluvy o dielo;
4. zabezpečia koordináciu jednotlivých aktivít a činností Zmluvných strán súvisiacich s plnením podľa tejto Zmluvy o dielo;
5. sledujú priebeh plnenia tejto Zmluvy o dielo;
6. navrhujú potrebné zmeny technických riešení a technickej povahy v zmysle tejto Zmluvy o dielo;
7. zabezpečia vzájomnú spoluprácu a súčinnosť.
8. Každá zo Zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej Zmluvnej strane.

**Čl. 13.**

**OCHRANA DÔVERNÝCH INFORMÁCIÍ A OSOBNÝCH ÚDAJOV**

1. Ak Zhotoviteľ pri plnení predmetu Zmluvy o dielo bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 4 ods. 8 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej len **„GDPR“**) a § 5 písm. p) zákona č. 18/2018 Z. z. o ochrane osobných údajov a o zmene a doplnení niektorých zákonov, Zmluvné strany sa zaväzujú uzatvoriť zmluvu o poverení spracúvaním osobných údajov v zmysle článku 28 GDPR a § 34 zákona o ochrane osobných údajov, a to súčasne s uzatvorením tejto Zmluvy o dielo. V zmluve o poverení spracúvaním osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade so zákonom o ochrane osobných údajov.
2. Zmluvné strany sú povinné zaviazať mlčanlivosťou o osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
3. Zmluvné strany sú povinné **zachovávať mlčanlivosť** o informáciách, ktoré získali v súvislosti s plnením predmetu Zmluvy o dielo a získané výsledky nesmú ďalej použiť na iné účely ako plnenie predmetu Zmluvy, okrem prípadu poskytnutia informácií odborným poradcom Zhotoviteľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu Zmluvy, a ak je to potrebné na účely plnenia povinností Zhotoviteľa podľa Zmluvy o dielo.
4. Povinnosť Zhotoviteľa a Objednávateľa **zachovávať mlčanlivosť** o informáciách, ktoré získali v súvislosti s plnením predmetu Zmluvy o dielo sa nevzťahuje na informácie, ktoré:
   1. boli zverejnené už pred podpisom Zmluvy o dielo;
   2. sa stanú všeobecne a verejne dostupné po podpise Zmluvy o dielo z iného dôvodu ako z dôvodu porušenia povinností podľa Zmluvy o dielo;
   3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu;
   4. boli získané Zhotoviteľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
5. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku Zmluvy o dielo. V rozsahu zaisťujúcom splnenie povinnosti mlčanlivosti podľa tohto článku Zmluvy, Zhotoviteľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Zhotoviteľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy, s povinnosťou mlčanlivosti v zmysle tejto Zmluvy.

**Čl. 14.**

**OCHRANA ZAMESTNANCOV ZHOTOVITEĽA A SUBDODÁVATEĽOV**

* 1. Zhotoviteľ je oprávnený zabezpečiť plnenie tejto Zmluvy o dielo alebo jeho častí prostredníctvom subdodávateľov v súlade s podmienkami Verejného obstarávania a touto Zmluvou o dielo. Zhotoviteľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.
  2. Zhotoviteľ pri plnení predmetu Zmluvy o dielo zodpovedá za svojich zamestnancov, ich bezpečnosť a ochranu zdravia pri práci. Zhotoviteľ je povinný vykonať všetky nevyhnutné opatrenia, aby zabezpečil v súvislosti s plnením Zmluvy bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu Zmluvy o dielo.
  3. Zhotoviteľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu Zmluvy o dielo, ktoré by pri práci mohli ohroziť bezpečnosť alebo zdravie zamestnancov Zhotoviteľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu Zmluvy o dielo.
  4. Zhotoviteľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Zhotoviteľa alebo inej osoby konajúcej v mene Zhotoviteľa), ktorá sa stala v súvislosti s plnením predmetu Zmluvy o dielo a ktorá sa týka ochrany zamestnancov Zhotoviteľa a jeho subdodávateľov. Povinnosť Zhotoviteľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu Zmluvy o dielo, ale došlo k nej na pracoviskách Objednávateľa.
  5. Zhotoviteľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.

**Čl. 15.**

**ZMENY DIELA A ZMENY ZMLUVY**

1. Ak Objednávateľ v budúcnosti zistí ďalšie časti Diela, o ktoré je potrebné rozšíriť Dielo ako celok, a ktorých dodanie je nevyhnutným predpokladom funkčnosti, kompatibility Diela ako celku a zároveň ide o nevyhnutný prvok za účelom plnenia tejto Zmluvy o dielo, je oprávnený v súlade s ustanoveniami ZVO zabezpečiť dodanie takej ďalšej časti Diela akoukoľvek treťou stranou, ktorá nemusí byť totožná so Zhotoviteľom.
2. Zmena Zmluvy o dielo sa vykoná prostredníctvom obojstranne podpísaného písomného dodatku k Zmluve o dielo.
3. Objednávateľ je oprávnený v odôvodnených prípadoch v súlade s § 18 ZVO písomne navrhnúť zmeny Diela alebo jeho častí, jeho doplnenie alebo rozšírenie.
4. Zhotoviteľ je **oprávnený meniť predložený Zoznam subdodávateľov**, ktorý tvorí neoddeliteľnú súčasť tejto Zmluvy o dielo, avšak je povinný o tejto zmene upovedomiť Objednávateľa **vopred minimálne 10 pracovných dní** a následne predložiť aktuálny Zoznam subdodávateľov, ktorý bude rovnako tvoriť neoddeliteľnú súčasť Zmluvy o dielo.
5. Akúkoľvek inú zmenu Zmluvy o dielo možno uskutočniť formou písomného dodatku podpísaného štatutárnymi zástupcami oboch Zmluvných strán.

**Čl. 16.**

**UKONČENIE ZMLUVY**

1. Táto Zmluva o dielo zaniká:
   1. Splnením všetkých práv a povinností Zmluvných strán vyplývajúcich z nej
   2. odstúpením od Zmluvy o dielo.
   3. písomnou dohodou Zmluvných strán
2. Pokiaľ bude táto Zmluva o dielo predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto Zmluvy o dielo podstatnú náležitosť dohody o ukončení účinnosti tejto Zmluvy o dielo.
3. Odstúpiť od Zmluvy o dielo je možné z dôvodov podstatného porušenia zmluvných povinností druhou Zmluvnou stranou, nepodstatného porušenia zmluvných povinností druhou Zmluvnou stranou v prípadoch, ak to umožňuje zákon alebo táto Zmluva o dielo a tiež z dôvodov stanovených v tejto Zmluve o dielo alebo v zákone (medzi inými v zmysle § 19 ods. 3 ZVO alebo § 15 ods. 1 Zákona o registri partnerov verejného sektora). Odstúpenie od Zmluvy o dielo **musí byť v písomnej forme**, riadne odôvodnené a doručené na adresu druhej Zmluvnej strany.
4. V prípade podstatného porušenia Zmluvy o dielo je Zmluvná strana oprávnená od Zmluvy o dielo odstúpiť bez zbytočného odkladu po tom, ako sa o tomto porušení dozvedela. Zmluvné strany sa osobitne dohodli, že Porušenie Zmluvy o dielo je podstatné aj vtedy, ak strana porušujúca Zmluvu dielo vedela v čase uzavretia Zmluvy o dielo alebo v tomto čase bolo rozumné predvídať s prihliadnutím na účel Zmluvy o dielo, ktorý vyplynul z jej obsahu alebo z okolností, za ktorých bola Zmluva o dielo uzavretá, že druhá Zmluvná strana nebude mať záujem na plnení povinností pri takom porušení Zmluvy o dielo.
5. V prípade nepodstatného porušenia Zmluvy o dielo je Zmluvná strana oprávnená odstúpiť od Zmluvy dielo, ak strana, ktorá je v omeškaní s plnením svojej povinnosti, nesplní svoju povinnosť ani v dodatočnej primeranej lehote, ktorá jej na to bola poskytnutá v písomnom vyzvaní. To isté platí, ak strana ktorá spôsobila vznik protiprávneho stavu, tento stav neodstráni ani v dodatočnej lehote určenej vo vyzvaní.
6. Zmluvné strany sa dohodli, že predtým, ako oprávnená Zmluvná strana využije svoje právo odstúpiť od tejto Zmluvy dielo z akékoľvek dôvodu, požiada druhú Zmluvnú stranu o písomné vysvetlenie alebo spoločné rokovanie za účelom vzájomného vysvetlenia dôvodov pre odstúpenie; a prípadné písomné odstúpenie od zmluvy zašle najskôr po uplynutí 7 pracovných dní od doručenia takej výzvy.
7. Skončenie tejto Zmluvy o dielo sa nedotýka nároku na náhradu škody vzniknutej porušením tejto Zmluvy o dielo, nároku na zaplatenie zmluvnej pokuty, ktorý vznikol do účinnosti odstúpenia, a ďalej ustanovení, ktoré vzhľadom na svoju povahu majú trvať aj po ukončení Zmluvy o dielo, najmä ustanovenia o povinnosti mlčanlivosti, komunikácii a riešení sporov.

**Čl. 17.**

**OSTATNÉ USTANOVENIA**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
2. Zhotoviteľ je povinný strpieť výkon kontroly/auditu/overovania súvisiaceho s dodávaným tovarom, uskutočnenými montážnymi prácami a poskytnutými službami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami na výkon kontroly/auditu sú najmä:
3. Poskytovateľ a ním poverené osoby,
4. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
5. Najvyšší kontrolný úrad SR, Certifikačný orgán a nimi poverené osoby,
6. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
7. Splnomocnení zástupcovia Európskej Komisie a Európskeho dvora audítorov,
8. Orgán zabezpečujúci ochranu finančných záujmov EÚ,
9. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

**Čl. 18.**

**ZÁVEREČNÉ USTAN0VENIA**

1. Táto Zmluva nadobúda platnosť a účinnosť dňom jej podpisu oboma Zmluvnými stranami.
2. Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
3. Ak v priebehu zmluvného vzťahu chce Zhotoviteľ zmeniť názov/obchodné meno, prípadne má zámer k vykonaniu k jeho rozdelenia, zlúčenia, splynutia alebo predaja jeho podniku či časti, je povinný o tejto skutočnosti bezodkladne písomne informovať Objednávateľa, spolu s uvedením, ako prechádzajú práva a záväzky z tejto Zmluvy o dielo na jeho právneho nástupcu. Objednávateľ uzavrie s právnym nástupcom dodatok k tejto Zmluve o dielo v zmysle príslušných ustanovení ZVO, ak k právnemu nástupníctvu nedochádza zo zákona.
4. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka a Autorského zákona a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou je právo Slovenskej republiky.
5. V prípade vzniku sporu z tejto Zmluvy alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
6. Zmluvné strany súhlasia so spracúvaním osobných údajov uvedených v zmluve za podmienok zákona č. 18/2018 Z. z. o ochrane osobných údajov.
7. Zmluvné strany týmto vyhlasujú, že obsah Zmluvy im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.
8. **Neoddeliteľnou súčasťou** tejto zmluvy sú nasledovné prílohy:
9. **Príloha č. 1:** Technická špecifikácia
10. **Príloha č. 2:** Zoznam subdodávateľov *(v prípade zmien, priložiť vždy aktuálny Zoznam subdodávateľov podľa čl. 15 ods. 4)*
11. Táto Zmluva je vyhotovená **v štyroch (4) vyhotoveniach s platnosťou originálu**, z toho dve (2) pre Objednávateľa a dve (2) pre Zhotoviteľa.

## V ........................., dňa ................ V Nitre, dňa ................

Zhotoviteľ : Objednávateľ:

........................................................... ...................................................................

Andrej Maťo

ECO- Farm Nitra, s.r.o.